C. S. Lewis

Clive Staples Lewis () lâi brittilâš kirječällee, koskâääigi já renessans kirjálâšvuođâ totkee sehe tobdos ristâosko piälušteijee. Suu tobdosumos čallui juávkun kuleh Narnia-fantasiakirjeráiđu, ristâlâš kirje The Screwtape Letters sehe The Space Trilogy -ráiđu.

Eellim
Clive Staples Lewis šoodâi Belfastist, Irlandist skammâmáánu 29. peeivi 1898. Suu vaanhimeh láin Albert James Lewis (1863–1929) já Florence Augusta Lewis (š. Hamilton, 1862–1908). Sust lâi puárásub viljâ Warren Hamilton Lewis. Lewis rähistij Beatrix Potter kiirjijd já čäliškuođij jieijâs mainâsijd jo pärnin. Suu enni jaamij ive 1908, ko Lewis lâi 9-ihásâš. Tast maŋa suu eeči vuolgâttij suu škoovlân Eŋlandân. Ive 1917 Lewis luvâškuođij kirjálâšvuođâ Oxford ollâopâttuvvâst. Siämmáá ive sun uásálistij vuossâmuu maailmsuátán Ranska suátišiljoost Sommest. Sun hávádui ive 1918 cuáŋuimáánust. Suáđi maŋa Lewis joođhij uápuid já tooimâi maŋeláá máttáátteijen Oxfordist iivij 1925–1954 já koskâääigi já renessans kirjálâšvuođâ professorin Cambridge ollâopâttuvvâst ive 1954 rääjist. Lewis kuulâi The Inklings -nommâsii kirječällei juávkun, moos kullii meid ovdâmerkkân J. R. R. Tolkien, Hugo Dyson, Owen Barfield sehe Lewis viljâ Warren Lewis. The Inklings čokkânij 1930-lovo rääjist távjá The Eagle and Child -pubist Oxfordist. Lewis naajâi Joy Davidmáin cuáŋuimáánu 23. peeivi 1956. Sun puáccái já jaamij päihistis Oxfordist skammâmáánu 22. peeivi 1963.

Čalluuh
Čaabâkirjálâšvuotâ
 The Pilgrim's Regress (1933)
 The Space Trilogy
 Out of the Silent Planet (1938)
 Perelandra (aka Voyage to Venus) (1943)
 That Hideous Strength (1945)
 The Screwtape Letters (1942)
 The Great Divorce (1945)
 The Chronicles of Narnia
 The Lion, the Witch and the Wardrobe (1950)
 Prince Caspian (1951)
 The Voyage of the Dawn Treader (1952)
 The Silver Chair (1953)
 The Horse and His Boy (1954)
 The Magician's Nephew (1955)
 The Last Battle (1956)
 Till We Have Faces (1956)
 The Shoddy Lands (nooveel, 1956)
 Ministering Angels (nooveel, 1958)
 Screwtape Proposes a Toast (1961)
 The Dark Tower (1977)
 Boxen: The Imaginary World of the Young C. S. Lewis'' (toim. Walter Hooper, 1985)

 Fáádást eres soojijn 

 Käldeeh 

Luokka:Brittiliih kirječälleeh
Luokka:Brittiliih fantasiakirječälleeh
Luokka:Brittiliih párnái- já nuorâikirječälleeh
Luokka:Eŋgâlâskielâliih kirječälleeh
Luokka:Ive 1898 šoddâmeh
Luokka:Ive 1963 jämimeh